cyanic-selkie/wikianc huggingface dataset:
ইভানা মানন্ধর
শিক্ষা
ইভানা মানন্ধর শুভতারা স্কুল থেকে এসএলসি (মাধ্যমিক বোর্ড) দিয়েছিলেন এবং যুক্তরাষ্ট্রের উইকেস বিশ্ববিদ্যালয় থেকে ব্যবসায় প্রশাসনে স্নাতক (বিএ) ডিগ্রি অর্জন করেছেন।
পুরস্কার
মানন্ধর বিপণন বিভাগে (মার্কেটিং) ডিন এক্সিলেন্স পুরস্কার এবং বর্ষসেরা আন্তর্জাতিক শিক্ষার্থী পুরস্কার পেয়েছেন।
হেদায়াতুল কুরআন
হেদায়াতুল কুরআন দারুল উলুম দেওবন্দের সাবেক সদরুল মুদাররিস সাঈদ আহমদ পালনপুরীর লিখিত একটি জনপ্রিয় উর্দু তাফসীর গ্রন্থ।  ২০১৬ সালে মাকতাবাতুল হিজাজ থেকে এটি ৮ খণ্ডে প্রকাশিত হয়। এর অর্ধ শতাব্দী পূর্বে দারুল উলুম দেওবন্দের শিক্ষক ওসমান কাশেফ হাশেমি এটি রচনা শুরু করেন। কিন্তু তিনি ৯ পারা পর্যন্ত রচনা করতে পেরেছিলেন। পরবর্তীতে তার অনুরোধে সাঈদ আহমদ পালনপুরী যদিও ১০ম পারা থেকে শুরু করেন কিন্তু তিনি নিজস্ব রচনাশৈলী অনুসরণ করে পূর্ণাঙ্গ তাফসীর রচনা করেন। পালনপুরির কয়েকজন ছাত্র গ্রন্থটির বঙ্গানুবাদ করেন, যা ২০২১ সালে মাকতাবাতুল মদীনা থেকে প্রকাশিত হয়।
বৈশিষ্ট্য
তাফসীর গ্রন্থটির বৈশিষ্ট্য:
জ্যান্থিন
জ্যান্থিন ( or ; প্রত্নতাত্ত্বিকভাবে জ্যান্থিক অ্যাসিড; পদ্ধতিগত নাম 3,7-ডাইহাইড্রোপিউরিন-২,৬-ডাইওয়ান) এটি একটি পিউরিন বেস) বেশিরভাগ মানুষের দেহের টিস্যু, তরল এবং অন্যান্য জীবের মধ্যে পাওয়া যায়।
সকরো ঘুঘু
সকরো ঘুঘু (Socorro Dove; বৈজ্ঞানিক নাম: Zenaida graysoni) প্রাকৃতিক পরিবেশ থেকে বিলুপ্ত প্রজাতির একজাতীয় ঘুঘু। মেক্সিকোর পশ্চিম উপকূলের রেবিহাইগেদো দ্বীপ থেকে সকরো দ্বীপ পর্যন্ত এদের আবাসস্থল ছিল। ১৯৭২ সালে ঘুঘুটিকে সর্বশেষ প্রাকৃতিক পরিবেশে দেখা গিয়েছিল। বর্তমানে এ প্রজাতির ঘুঘু প্রকৃতিতে অর্থাৎ বন্য পরিবেশে দেখা যায় না বললেই চলে। যুক্তরাজ্য, জার্মানি, নেদারল্যান্ড, মার্কিন যুক্তরাষ্ট্রসহ কয়েকটি দেশের চিড়িয়াখানাগুলোয় এ ঘুঘু প্রদর্শনীর জন্যে সংরক্ষিত আছে। সংখ্যাগত বিচারে বর্তমানে দুই শতাধিক সকরো ঘুঘু রয়েছে। প্রকৃত সকরো ঘুঘু'র সংখ্যা সম্ভবতঃ একশতেরও কম। জীববৈচিত্র্য রক্ষা ও বংশ বিস্তারের লক্ষ্যে প্রজাতিটির পুনরায় বংশ বৃদ্ধির পরিকল্পনা হাতে নেয়া হয়েছে।
সকরো ঘুঘু'র সাথে মোর্নিং ঘুঘু এবং ঈয়ার্ড ঘুঘু'র ঘনিষ্ঠ সম্পর্ক রয়েছে। সচরাচর পূর্বে ঘুঘুগুলোকে এর উপ-প্রজাতি হিসেবে গণ্য করা হতো।
বিবরণ
thumb|250px মাঝারি আকৃতির সকরো ঘুঘু সাধারণতঃ ভূ-চর পাখি হিসেবে স্বীকৃত। ছোট্ট গণ আমেরিকান ঘুঘু'র একটি প্রজাতি হিসেবে এটির লম্বা পা রয়েছে। গড়পড়তা এটি ২৬.৫–৩৪ সেন্টিমিটার লম্বা এবং ওজনে ১৯০ গ্রাম হয়ে থাকে। সম্পর্কযুক্ত প্রজাতির সাথে রঙের ভারসাম্যতা বজায় রেখেছে এ ঘুঘু। পুরুষ সকরো ঘুঘু'র মাথা ও নিম্নাংশ ঘন খয়েরী রঙের। সম্পর্কযুক্ত প্রজাতির ন্যায় কানে ডোরাকাটা দাগ রয়েছে। গলায় নীল-ধূসর এবং ঘাড়ে চিকন পটলবর্ণের দাগ আছে। ঊর্ধ্বাংশে বাদামী রঙ রয়েছে। বনে স্তন্যপায়ী প্রাণীর অনুপস্থিতি থাকলেও লাল-লেজবিশিষ্ট শিকারী বাজপাখীর শিকারে পরিণত হতে পারে সকরো ঘুঘু। তাদের আগমন বার্তা প্রকাশ পায় তিনবার কু শব্দের মাধ্যমে ও প্রস্থানকালে কু-ওও, ওও, ওও, ওও, কু-ওও শব্দ করে যা করতে এক সেকেন্ডেরও কম সময় নেয়।
ডুমুর গাছেই তারা বাসা বাঁধতে অধিক পছন্দ করে। মার্চ-এপ্রিল মাসে স্ত্রী সকরো ঘুঘু ডিম পাড়ায় উদ্যোগী হয়। সাধারণতঃ মনুষ্য নির্মিত ১ থেকে ২.৫ মিটার উঁচু বাক্সে ২টি সাদা ডিম পাড়ে। ১৪ থেকে ১৭ দিন পর্যন্ত ডিমে তা দেয়। ১৪ থেকে ২০ দিন অতিক্রান্ত হবার পর পাখির বাচ্চাগুলোর শরীরে পালক গজায়।
স্বভাব
সকরো ঘুঘুর আচরণ অন্যসব ঘুঘুর থেকে একেবারেই ভিন্ন। এরা খুব বেশিমাত্রায় একাকী চলাফেরা করে। কদাচিৎ জোড়ায় জোড়ায় থাকে। প্রজনন মৌসুম শেষ হলেই এরা আবার আলাদা হয়ে যায়। অপ্রাপ্তবয়স্ক ঘুঘুরা খাবার যোগাড় করার মত বয়সে এসে পৌঁছালেই তাদের বাবা-মা তাদেরকে তাড়িয়ে দেয়। পুরুষ ঘুঘুদের মধ্যে এ বিষয়টা বেশি দেখা যায়। তাদের বাসস্থান স্তন্যপায়ী-শূন্য হবার কারণে এরা মানুষ তেমন ভয় পায় না। একই কারণে বিড়ালও ভয় পায় না। ফলে তারা বনবিড়ালের সহজ শিকারে পরিণত হয়েছে।
বিলুপ্তির সম্ভাবনা
ধারণা করা হচ্ছে যে, প্রধানত বন বিড়ালের শিকারে পরিণত হয়েই সকরো ঘুঘু'র সম্পূর্ণ বিলোপন ঘটবে। মানুষের শিকারের কবলে পড়েও এ পাখির সংখ্যা দ্রুত কমে যাচ্ছে। তারপরও ক্ষুদ্র পরিসরে সকরো দ্বীপে পাখিটির আবাসস্থলের উপযোগী পরিবেশ সৃষ্টি করা হচ্ছে। ১৯৭০-এর দশকের শুরুতে এখানে বন বিড়ালের আবির্ভাব ঘটে যা ১৯৫৩ সালে ছিল না। বংশধারা অব্যাহত রাখার লক্ষ্যে জার্মানি, যুক্তরাষ্ট্রের চিড়িয়াখানাসহ অন্যান্য সংরক্ষণাগারে সকরো ঘুঘুকে নিরাপদে সংরক্ষণ করা হচ্ছে। ৩০ অক্টোবর, ২০০৬ সালে লন্ডন চিড়িয়াখানায় পাখিটির সফলতম বংশবিস্তার ঘটেছে। পাখির বাচ্চাটির নামকরণ হয়েছে আর্নি যা বিখ্যাত চলচ্চিত্রতারকা আর্নল্ড শোয়ার্জনেগারের নামানুসারে। তিনি সকরো দ্বীপে অভিনয়ের সময় বলেছিলেন, আবারো ফিরে আসবেন।
২০১৬ শীতকালীন যুব অলিম্পিক
২০১৬ শীতকালীন যুব অলিম্পিক ছিল শীতকালীন যুব অলিম্পিক গেমসের দ্বিতীয় আসর, যা ২০১৬ সালের ১২ ফেব্রুয়ারি থেকে ২১ ফেব্রুয়ারি নরওয়ের লিলেহামারে অনুষ্ঠিত হয়। লিলেহামার একমাত্র আয়োজক প্রার্থী হিসাবে ৭ ডিসেম্বর ২০১১ সালে এ দায়িত্ব পায়। এর পূর্বে লিলেহামার ১৯৯৪ শীতকালীন অলিম্পিকের আয়োজন করেছিল।
স্বাগতিক নির্বাচন
২০১৬ শীতকালীন যুব অলিম্পিকের দরপত্র আহবান করার পর, লিলেহামার একমাত্র প্রার্থী হিসাবে দরপত্রে অংশগ্রহণ করে। পূর্বে লিলেহ্যামার ১৯৯৪ শীতকালীন অলিম্পিকের আয়োজন করেছিল। তারা ২০১২ শীতকালীন যুব অলিম্পিকের জন্যও দরপত্র ডেকেছিল কিন্তু তা ব্যর্থ হয়েছিল। লেক প্লাসিড, লুসার্ন, জারাগোজা এবং সোফিয়ার দরপত্র সমূহ আকর্ষণীয় ছিল কিন্তু তারপরেও সব দরপত্র বাতিল হয়েছিল। ২০১১ সালের ৭ ডিসেম্বর আন্তর্জাতিক অলিম্পিক কমিটি লিলেহ্যামারকে ২০১৬ শীতকালীন যুব গেমসের জন্য স্বাগতিক হিসাবে ঘোষণা করে।
মাঠ
গেমস চলাকালে প্রতিযোগিতায় নয়টি এবং প্রতিযোগিতা ছাড়াও আনুষ্ঠানিক কাজের জন্য এগারটি মাঠ ব্যবহার করা হয়েছে। প্রতিযোগিতা নরওয়ের চারটি পৌরসভা (লিলেহ্যামার, হামার, গজোভিক এবং ওয়ের) মধ্যে অনুষ্ঠিত হয়। পূর্বের তিনটি মজোসা হ্রদের পাশে অবস্থিত এবং এদের প্রত্যেকের বাসিন্দা প্রায় ২৭,০০০ করে, অপরদিকে ওয়ের বাসিন্দা ৫,০০০ এবং এটি গাসব্রান্সডালেন ভ্যালিতে অবস্থিত। গেমসের প্রতিযোগিতার ৯টি মাঠের ৫টি মাঠ লিলেহ্যামারে, ২টি হামারে এবং একটি করে গজোভিক ও ওয়েররে অবস্থিত।
ক্রীড়াসমূহ
যুব অলিম্পিক গেমসে সাতটি ক্রীড়া ১৫টি বিভাগে প্রতিযোগিতা অনুষ্ঠিত হয়।
নতুন ইভেন্ট
এবারের কার্যসূচীতে যেসকল নতুন ইভেন্ট যোগ করা হয়েছে।
অংশগ্রহনকারী দেশ
তালিকায় থাকা ৭১টি এনওসি সাধারণ ভাবে ২০১৬ গেমসে অংশগ্রহণ করার যোগ্যতা অর্জন করে। এ গেমসের মাধ্যমে ৭টি দেশের (কলম্বিয়া, ইসরায়েল, জ্যামাইকা, কেনিয়া, মালয়েশিয়া, পতুর্গাল ও পূর্ব তিমুর) যুব শীতকালীন অলিম্পিকে অভিষেক হয়।
পদক তালিকা
এ তালিকা স্বাগতিক নরওয়ে সহ সর্বোচ্চ পদক বিজয়ী ১০ টি জাতীয় অলিম্পিক কমিটি (এনওসি)র নাম অন্তর্ভুক্ত করা হয়েছে। এছাড়াও মিশ্র দল, যাতে একাধিক এনওসির সদস্য রয়েছে তাও তালিকাভূক্ত হয়েছে।
ফাইলোপোরাস গজারি
ফাইলোপোরাস গজারি (Phylloporus gajari) হলো বোলেটাসেয়ী (Boletaceae) পরিবারের একটি নতুন প্রজাতির মাশরুম। এটি ২০১৫ সালে বাংলাদেশ থেকে প্রথমবারের মতো পৃথিবীর বুকে পরিচিতি লাভ করেছে । এই মাশরুমটি বাংলাদেশের সাল বাগান থেকে সংগ্রহ করা হয়েছে এবং বিজ্ঞান সাময়িকী মাইকোসায়েন্স এ বিশদভাবে বর্ণনা করা হয়েছে।
আবুল হাসেম (দ্ব্যর্থতা নিরসন)
আবুল হাসেম নামটি নিম্নের ব্যক্তিবর্গকে নির্দেশ করতে পারেঃ
পূর্ব তিমুরের খেলাধুলা
আন্তর্জাতিক ক্রীড়া সংস্থা
পূর্ব তিমুর বেশ কয়েকটি আন্তর্জাতিক খেলাধুলা সমিতির অংশ, যার মধ্যে অন্যতম হচ্ছে আন্তর্জাতিক অলিম্পিক কমিটি (আইওসি)। পূর্ব তিমোরেস অলিম্পিক কমিটি (সিওটিএল) নামে পূর্ব তিমুরকে আইওসি বোর্ড স্বীকৃতি প্রদান করেছে। আইওসি পূর্ব তিমুরের চার সদস্যের একটি প্রতীকী দলকে ২০০০ গ্রীষ্মকালীন অলিম্পিক গেমসে "স্বতন্ত্র অলিম্পিক অ্যাথলেট" হিসেবে অংশগ্রহণের অনুমতি দেয়। পরবর্তীতে ফেদারেসাও তিমর-লেস্তে দে আতলেতিসমো হিসেবে আন্তর্জাতিক অ্যাথলেটিক্স ফেডারেশনে (আইএএএফ) যোগদান করে। ফেদারেসাও দে ব্যাডমিন্টন দে তিমর-লেস্তে এপ্রিল ২০০৩ সালে আন্তর্জাতিক ব্যাডমিন্টন ফেডারেশনে (আইবিএফ) যোগদান করে। ইউনিয়ন সাইক্লিস্ট ইন্টারন্যাশনালে পূর্ব তিমুর সাইক্লিং ফেডারেশন হিসেবে যোগদান করে। আন্তর্জাতিক ভারোত্তোলন ফেডারেশনে কনফেদারেসাও দে দেসপোর্তিভো দে তিমর-লেস্তে নামে যোগদান করে। পূর্ব তিমুর আন্তর্জাতিক টেবিল-টেনিস ফেডারেশনেরও (আইটিটিএফ) একটি সদস্য। ২০০৫ সালের সেপ্টেম্বরে, ফিফায় পূর্ব তিমুরের জাতীয় ফুটবল দল যোগদান করে। ২০১৩ সালে, পূর্ব তিমুরের জাতীয় বাস্কেটবল দল ফিবাতে যোগদান করে।
আন্তর্জাতিক প্রতিযোগীটায় অংশগ্রহণ
ইতিমধ্যে পূর্ব তিমুর একাধিক আন্তর্জাতিক ক্রীড়া প্রতিযোগিতায় অংশ নিয়েছে। যদিও ক্রীড়াবিদরা এপর্যন্ত কোন পদক জয়লাভ করতে পারেননি, পূর্ব তিমুরের ক্রীড়াবিদরা ২০০৩ সালে ভিয়েতনামে অনুষ্ঠিত ২০০৩ দক্ষিণ-পূর্ব এশীয় গেমসে দক্ষিণ- পূর্ব এশীয় ক্রীড়াবিদদের সাথে প্রতিযোগিতা করার সুযোগ পেয়েছিল। ২০০৩ সালের ভিয়েতনামে অনুষ্ঠিত এশিয়ান প্যারালিম্পিকস গেমসেও পূর্ব তিমুর একটি ব্রোঞ্জ পদক জয়লাভ করতে সমর্থ হয়েছিল। এথেন্সে অনুষ্ঠিত ২০০৪ অলিম্পিক গেমসে ছয়জন ক্রীড়াবিদ তিনটি খেলায় অংশ নিয়েছিল; যেগুলো হচ্ছে: অ্যাথলেটিকস, ভারোত্তোলন এবং বক্সিং। ২০০৫ সালে, পূর্ব তিমুর আরনিসে অনুষ্ঠিত দক্ষিণ-পূর্ব এশীয় গেমসে তিনটি পদক জয়লাভ করেছিল। পূর্ব তিমুর প্রথম লসোফনি গেমসে প্রতিযোগী দেশগুলোর মধ্যে অন্যতম ছিল, যেখানে মহিলা ভলিবল দল ব্রোঞ্জ পদক জয়লাভ করেছিল; উক্ত প্রতিযোগিতা তিনটি দলের মধ্যে হয়েছিল এবং পূর্ব তিনটি ম্যাচেই হেরেছিল। ৩০শে অক্টোবর ২০০৮ সালে, পূর্ব তিমুর এক ফুটবল ম্যাচে কম্বোডিয়ার বিপক্ষে ২–২ ড্র করে প্রথম আন্তর্জাতিক পয়েন্ট অর্জন করেছিল।
২০২৭
২০২৭ একটি সাধারণ বছর, যেটি শুক্রবার দিয়ে শুরু হবে। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনি-এর ২০২৭তম বছর; ৩য় সহস্রাব্দ এবং ২১শ শতাব্দীর ২৭তম বছর; এবং ২০২০-এর দশকের অষ্টম বছর।
মোহাম্মদ আবুল হাসেম
মোহাম্মদ আবুল হাসেম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
আবুল হাসেমের জন্ম নোয়াখালী জেলার সুধারাম উপজেলার নোয়ান্নই ইউনিয়নের সাহেলপুর গ্রামে। তার বাবার নাম আবদুল জব্বার এবং মায়ের নাম তরিকুন নেছা। তার স্ত্রীর নাম শামীমা আক্তার। তার তিন ছেলে, দুই মেয়ে।
মুক্তিযুদ্ধে ভূমিকা
১৯৭১ সালের ২৮ অক্টোবর মৌলভীবাজার জেলার অন্তর্গত ধলই বিওপি এলাকায় ছিল পাকিস্তানি সেনাবাহিনীর দুর্ভেদ্য এক ঘাঁটি। প্রতিরক্ষায় নিয়োজিত ছিল ৩০ ফ্রন্টিয়ার ফোর্সের দুই কোম্পানি, টসি ও স্থানীয় রাজাকারের সমন্বয়ে দুই কোম্পানি। সব মিলে এক ব্যাটালিয়ন জনবল ছিলো এ ঘাঁটিতে। ঘাঁটির অবস্থান ছিল সমতল থেকে বেশ উঁচু স্থানে। চারদিকে ছিল ঘন বাঁশবন, চা-বাগান, জঙ্গল ও জলাশয়। সেখানে দিনের বেলায়ও আক্রমণ চালানো কঠিন ছিল। ২৮ অক্টোবর ভোরে নিয়মিত মুক্তিবাহিনীর কয়েকটি দল একযোগে ধলই বিওপিতে আক্রমণ করে। চার্লি কোম্পানির একটি প্লাটুনের নেতৃত্বে ছিলেন মো. আবুল হাসেম। তিনি পাকিস্তান সেনাবাহিনীর প্রতিরক্ষা অবস্থানের ডান দিক দিয়ে আক্রমণ করেন। মো. আবুল হাসেম তার সহযোদ্ধাদের নিয়ে এগিয়ে যাচ্ছিলেন, কিন্তু পাকিস্তান সেনাবাহিনীর পাল্টা আক্রমণের ব্যাপকতা এত বেশি ছিল যে তাদের অগ্রযাত্রা একপর্যায়ে থমকে যায়। তখন তিনি ফায়ার অ্যান্ড মুভ পদ্ধতিতে এগোতে থাকেন। কিন্তু উঁচু টিলার ওপর স্থাপিত একটি এলএমজি পোস্ট থেকে পাকিস্তানি সেনারা প্রায় নিখুঁত নিশানায় গুলিবর্ষণ করছিল। মো. আবুল হাসেমের দলের কয়েকজন ওই এলএমজির গুলিতে আহত হন। তিনি জীবনের ঝুঁকি নিয়ে চেষ্টা করেন ওই এলএমজি পোস্ট ধ্বংস করতে। কিন্তু তার সব চেষ্টাই ব্যর্থ হয়ে যায়। হতাহতের সংখ্যা ক্রমে বাড়তে থাকে। এতেও তিনি দমেননি। সাহসিকতার সঙ্গে পাকিস্তানি সেনাদের বিরুদ্ধে যুদ্ধ করেন। তার সাহসিকতা ও রণকৌশলে উজ্জীবিত হলেন সহযোদ্ধারা। তুমুল যুদ্ধ চলতে থাকল।
অলদিনী সরকারি বালিকা উচ্চ বিদ্যালয়
অলদিনী সরকারী বালিকা উচ্চ বিদ্যালয় পঞ্চগড় জেলার দেবীগঞ্জ উপজেলার একটি শিক্ষাপ্রতিষ্ঠান।
ইতিহাস
১৯৭০ সালে স্থানীয় ব্যক্তিবর্গ এলাকায় নারী শিক্ষা বিস্তারের প্রয়োজনীয়তা উপলব্ধি করে ১৯৭০ সালের ১ জানুয়ারি কোচবিহার মহারাজার রেকর্ড রুম ও তৎসংলগ্ন ১.৫০ একর জমি পত্তন নিয়ে এই বিদ্যালয়টি প্রতিষ্ঠা করেন। বিদ্যালয় পরিচালনা কমিটির  প্রতিষ্ঠাতা  বাবু দ্বীপেন্দ্র নাথ রায় এককালীন ১৫,০০০/- টাকা দান করলে তার মাতা অলদিনী রানী রায়ের নামানুসারে বিদ্যালয়টির নাম অলদিনী বালিকা উচ্চ বিদ্যালয় হয়। ১৯৭০ সালের ১৮ মার্চ বিদ্যালয়ের একাডেমিক ভবন উদ্বোধন করা হয়। এটি ১৯৭২ সালে জুনিয়র বালিকা বিদ্যালয় হিসেবে স্বীকৃতি পায়, ১৯৭৪ সালে মানবিক বিভাগ থেকে প্রথম ব্যাচ এস.এস.সি. পরীক্ষায় অংশগ্রহণ করে। ১৯৭৬ সালে এখানে বিজ্ঞান বিভাগ খোলা হয় এবং ১৯৮৪ সালে এটি পাইলট স্কীমভুক্ত হয়। ১৯৮৭ সালের ৮ সেপ্টেম্বর বিদ্যালয়টিকে জাতীয়করণ করা হয়।
শিশির শিন্দে
শিশির শিন্দে (জন্ম: ২৪ ফেব্রুয়ারি ১৯৫৪) ভারতের মহারাষ্ট্রের একজন শিবসেনা রাজনীতিবিদ। তিনি ভান্দুপ পশ্চিম কেন্দ্রের প্রতিনিধিত্বকারী মহারাষ্ট্র বিধানসভার সদস্য ছিলেন।
১৯৯১ সালের অক্টোবরে, একটি নির্ধারিত ভারত-পাকিস্তান টেস্ট ক্রিকেট ম্যাচ বন্ধ করার জন্য, শিন্দে, শিবসেনার কয়েকজন দলীয় কর্মী সহ, ওয়াংখেড়ে স্টেডিয়ামের পিচ ভাঙচুর করেছিলেন। খনন এবং ইঞ্জিন তেল ঢালার কারনে পিচ খেলার জন্য অকেজো হয়ে গিয়েছিল এবং সিরিজটি বাতিলের দিকে পরিচালিত হয়েছিল।
২০১৯ মিলিটারি ওয়ার্ল্ড গেমসে লিথুয়ানিয়া
লিথুয়ানিয়া ১৮ থেকে ২৭ অক্টোবর ২০১৯ পর্যন্ত চীনের উহান শহরে অনুষ্ঠিত ২০১৯ মিলিটারি ওয়ার্ল্ড গেমসে অংশ নিয়েছিল। লিথুয়ানিয়া প্রতিনিধিত্বকারী মোট ক্রীড়াবিদরা একটি স্বর্ণ এবং একটি ব্রোঞ্জ পদক জিতেছে। পদক সারণিতে ৩০ তম স্থানে রয়েছে দেশটি।
পোলার স্থানাংক ব্যবস্থা
গণিতে পোলার স্থানাংক ব্যবস্থা (Polar coordinate System) এক ধরনের দ্বিমাত্রিক স্থানাংক ব্যবস্থা যেখানে সমতলের প্রতিটি বিন্দুর অবস্থান একটি নির্দিষ্ট বিন্দু ও একটি নির্দিষ্ট অক্ষরেখার সাপেক্ষে নির্নয় করা হয়। নির্দিষ্ট বিন্দুটিকে পোলার স্থানাংক ব্যবস্থার সাপেক্ষ বিন্দু ও নির্দিষ্ট রেখাটিকে সাপেক্ষ রেখা বলে।
মূল বিন্দুকে পোলার স্থানাংক ব্যবস্থায় সাপেক্ষ বিন্দু এবং একটি নির্দিষ্ট অনুভুমিক অক্ষ L কে পোলার স্থানাংক ব্যবস্থার মূল অক্ষ বা সাপেক্ষ অক্ষ হিসাবে ধরা হয়। মূল বিন্দু থেকে স্থানাঙ্ক ব্যবস্থায় প্রকাশিত বিন্দুর দুরত্বকে ব্যাসার্ধ ভেক্টর বা ব্যাসার্ধ বলা হয় যা  r দ্বারা প্রকাশ করা হয় (উল্লেখ্য ব্যাসার্ধ ভেক্টর r একটি ধনাত্বক স্কেলার সংখ্যা) এবং r এর সাথে সাপেক্ষ বা মূল  অক্ষ L এর উৎপন্ন ধনাত্বক কোণকে ভেক্টরিয়াল কোণ বলে যা θ দ্বারা প্রকাশ করা হয়। একটি বিন্দুকে পোলার স্থানাংক ব্যবস্থায় (r,θ) দ্বারা প্রকাশ করা হয়।
প্রকাশের উপায়
ব্যাসার্ধ ভেক্টরকে r এবং উৎপন্ন কোণকে θ দ্বারা প্রকাশ করা হয়েছে। কোন বিন্দুর পোলার স্থানাংক (r, θ) দ্বারা প্রকাশিত হয়।
পোলার স্থানাংক ব্যবস্থায় কোণকে ষাট মূলক এককে ডিগ্রিতে এবং বৃত্তিয় রেডিয়ান এককে রেডিয়ানে প্রকাশ করা হয়। কোণ প্রকাশে ষাট মূলক পদ্ধতি সাধারনত নেভিগেশন, সার্ভে সহ অনেক ফলিত পদ্ধতিতে একক হিসাবে ধরা হয় যেখানে বৃত্তিয় পদ্ধতি গণিত এবং গাণিতিক পদার্থ বিজ্ঞানে ব্যবহৃত হয়।
সাধারণত একটি ধনাত্বক কোণ উৎপন্ন হয় যখন কোণটি স্থানাংকের অক্ষের সাথে ঘড়ির কাটার বিপরীতে নির্নয় করা হয়। গাণিতিক সংস্কৃতিতে পোলার স্থানাংকের মূল অক্ষকে অনুভুমিক ভাবে আঁকা হয় এবং অক্ষ রেখাটি ডান দিকে অসীম পর্যন্ত বিস্তৃত।
প্রতিটি বিন্দুর সতন্ত্র পোলার স্থানাংক ব্যবস্থা
কোণের প্রতিটি মানের সাথে প্রতিবার ৩৬০ ডিগ্রি বা ২π কোণ যুক্ত করলে যেকোন বিন্দুর দিক অপরিবর্তিত থাকে। আবার ব্যাসার্ধ ভেক্টরের মান ঋনাত্বক হলে তা বিপরীত দিকে দুরত্ব বুঝায়। সে ক্ষেত্রে একই বিন্দুকে অসীম সংখ্যাক মান দ্বারা প্রকাশ করা যায় যেমন: (r, θ ± n×৩৬০°) অথবা (−r, θ ± (২n + ১)১৮০°) যেখানে n যে কোন পূর্ন সংখ্যা। এক্ষেত্রে একই পোল বা বিন্দুর জন্য একাধিক স্থানাংকের মান পাওয়া যায়। এই ত্রুটি নিরসনের জন্য ব্যাসার্ধ ভেক্টরের মান সিমাবদ্ধ এবং তা অঋনাত্বক বাস্তব সংখ্যা গুলোর মাঝে আবদ্ধ (r ≥ ০)। এবং কৌনিক ব্যবধানের মান ষাট মূলক পদ্ধতিতে [০, ৩৬০°) এবং বৃত্তিয় পদ্ধতিতে [০, ২π) এর মধ্যে সিমাবদ্ধ রাখা হয়। স্থানাংক নির্নয়ের জন্য সতন্ত্র অক্ষ রেখাও প্রয়োজন। সতন্ত্র অক্ষ রেখাটিই মূল অক্ষ বা সাপেক্ষ অক্ষ যেখানে θ = ০। পোল বা বিন্দুর স্থানংক (০,০) হলে এর ব্যাসার্ধ ভেক্টর ও ভেক্টরিয়াল কোণ উভয়ই শূন্য।
মাখু
মাখু (Makhu) ভারতের পাঞ্জাব রাজ্যের ফিরোজপুর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০১ মিটার (৬৫৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মাখু শহরের জনসংখ্যা হল ১২,১৭৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে মাখু এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
গেম চেঞ্জার
গেম চেঞ্জার হল একটি আসন্ন ভারতীয় তেলেগু-ভাষার রাজনৈতিক নাট্য চলচ্চিত্র। চলচ্চিত্রটির কাহিনী লিখেছেন কার্তিক সুব্বারাজ ও পরিচালনা করেছেন এস. শঙ্কর (এটি তার তেলেগু চলচ্চিত্র নির্মাণের অভিষেক)। শ্রী ভেঙ্কটেশ্বর ক্রিয়েশন্সের অধীনে দিল রাজু এবং সিরিশ প্রযোজিত, ছবিতে অভিনয় করেছেন রাম চরণ এবং কিয়ারা আদভানি।
২০২১ সালের ফেব্রুয়ারিতে আরসি১৫ চলচ্চিত্রটি নির্মাণের কথা ঘোষণা করা হয় এবং ২০২১ সালের সেপ্টেম্বরে এর নির্মাণকাজ শুরু হয়। হায়দ্রাবাদ, মহারাষ্ট্র, অন্ধ্রপ্রদেশ এবং পাঞ্জাবে চিত্রগ্রহণ হয়েছে। এটিতে তিররু এবং আর. রথনাভেলুর সিনেমাটোগ্রাফি সহ এস. থামনের সুর করা সঙ্গীত রয়েছে।
উন্নয়ন
২০২১ সালের ফেব্রুয়ারিতে, ঘোষণা করা হয়েছিল যে দিল রাজু এবং সিরিশ প্রযোজিত একটি চলচ্চিত্রের জন্য শঙ্কর এবং রাম চরণ একসঙ্গে কাজ করছেন। চলচ্চিত্রটি তেলুগু সিনেমায় শঙ্করের পরিচালনায় আত্মপ্রকাশ করে। আরসি১৫ এর কাজের শিরোনাম দিয়ে শুরু হয়েছিল কারণ এটি প্রধান অভিনেতা হিসাবে চরনের ১৫ তম চলচ্চিত্র হতে চলেছে। এটিকে এসভিসি ৫০ হিসাবেও উল্লেখ করা হয় কারণ এটি শ্রী ভেঙ্কটেশ্বর ক্রিয়েশন্সের ৫০ তম উৎপাদন উদ্যোগকে চিহ্নিত করে৷ ২০২২ সালের জানুয়ারীতে, সিনেমা বিকাশের সাথে একটি সাক্ষাত্কারে, চলচ্চিত্র নির্মাতা কার্তিক সুব্বারাজ প্রকাশ করেছিলেন যে তিনি চিত্রনাট্য লেখা শঙ্করের সাথে ছবির মূল গল্পটি লিখেছেন। চরণ বাবা ও ছেলের দ্বৈত চরিত্রে অভিনয় করেছেন বলে জানা গেছে।
তারপরে ছবিটি আনুষ্ঠানিকভাবে ৮ সেপ্টেম্বর ২০২১ তারিখে হায়দ্রাবাদে রণবীর সিং, চিরঞ্জীবী এবং এসএস রাজামৌলি উপস্থিত একটি ঐতিহ্যবাহী পূজা অনুষ্ঠানের মাধ্যমে চালু করা হয়েছিল। শঙ্কর ছবিটি নির্মাণের জন্য আনুমানিক কোটি টাকা দিয়েছেন। পরে, প্রযোজকের অনুরোধে, বাজেট কমিয়ে  করা হয়েছিল বলে জানা গেছে।
অভিনেতা এবং কলাকুশলীদের
জুলাই ২০২১-এ ঘোষণা করা হয়েছিল যে কিয়ারা আদভানিকে প্রধান অভিনেত্রী হিসেবে চুক্তিবদ্ধ করা হয়েছে যা বিনয় বিদ্যা রামের পরে রাম চরণের সাথে তার দ্বিতীয় সহযোগিতাকে চিহ্নিত করে। অঞ্জলিকে একটি মুখ্য ভূমিকায় অভিনয় করা হয়েছিল, যখন সুনীল, শ্রীকান্ত, জয়রাম এবং নবীন চন্দ্র সকলেই ছবিটির অংশ হতে নিশ্চিত হয়েছিল।
তিররু সিনেমাটোগ্রাফার হিসেবে চুক্তিবদ্ধ হয়েছেন যিনি চারটি শিডিউলের জন্য কাজ করেছেন। যখন তিরু ব্যক্তিগত কারণে অনুপলব্ধ ছিলেন, তখন তাকে সাময়িকভাবে আর. রথনাভেলু দ্বারা প্রতিস্থাপিত করা হয়।
চিত্রগ্রহণ
ফিল্মটি ৮ সেপ্টেম্বর ২০২১ হায়দরাবাদের অন্নপূর্ণা স্টুডিওতে লঞ্চ করা হয়েছিল। প্রধান ফটোগ্রাফি ২২ অক্টোবর ২০২১ এ শুরু হয়েছিল এবং প্রথম সময়সূচী নভেম্বরের প্রথম সপ্তাহে সম্পন্ন হয়েছিল। মহারাষ্ট্রের পুনে, সাতারা এবং ফলটনে চিত্রগ্রহণ হয়েছে। সেই মাসের পরে, রামোজি ফিল্ম সিটিতে একটি বিশেষভাবে নির্মিত সেটে ১০ দিনের জন্য একটি গানের শুটিং করা হয়েছিল। গানটি, যাতে আন্তর্জাতিক নৃত্যশিল্পীদেরও অন্তর্ভুক্ত ছিল, জানি মাস্টার দ্বারা কোরিওগ্রাফ করা হয়েছিল। টাইমস অফ ইন্ডিয়া জানিয়েছে যে গানটির জন্য প্রায় ২৩ টাকা খরচ হয়েছে। শিডিউল চলাকালীন, দলটি  ৭০ কোটি ব্যয়ে ৭ মিনিটের অ্যাকশন সিকোয়েন্সও শ্যুট করেছে। চলচ্চিত্রের এই অ্যাকশন সিকোয়েন্সগুলি ডিজাইন করার জন্য আনবারিভ এবং অন্যদের নিয়োগ করা হয়েছিল।
চলচ্চিত্রটির তৃতীয় শিডিউল ২০২২ সালের ফেব্রুয়ারিতে শুরু হয়েছিল। ১০ দিনের জন্য পরিকল্পনা করা হয়েছে, শ্যুটটি অন্ধ্র প্রদেশের রাজমুন্দ্রি, কাকিনাদা, কোভভুর এবং পশ্চিম গোদাবরী এবং পূর্ব গোদাবরী জেলার অন্যান্য নিকটবর্তী স্থানে অনুষ্ঠিত হবে। ২০২২ সালের এপ্রিল মাসে, চরণ এবং আডবাণী কলেজের অংশগুলি শ্যুট করার জন্য অমৃতসরে ২০ দিনের একটি সময়সূচী শুরু করেছিলেন।  সময়সূচী দ্বন্দ্বের কারণে, আর. রথনাভেলু তিরুর জায়গায় এই অংশগুলি সম্পূর্ণ করার জন্য অমৃতসরের ইউনিটে যোগ দেন। ২০২২ সালের মে মাসে, ক্রুরা বিশাখাপত্তনমে একটি সময়সূচী শুরু করেছিল।
মুক্তি
২০২২ সালের জানুয়ারীতে, দিল রাজু সংক্রান্তির সাথে মিলে যাওয়ার জন্য ২০২৩ সালের জানুয়ারিতে ছবিটি মুক্তি দেওয়ার ইচ্ছা প্রকাশ করেছিলেন। রাজুর তামিল-ভাষার প্রযোজনা ভারিসুকে সামঞ্জস্য করার জন্য ফিল্মটিকে ২০২৩ সালের দ্বিতীয় ত্রৈমাসিকে ফিরিয়ে আনা হয়েছে বলে জানা গেছে।
তামিল ও হিন্দি ভাষায় ডাব করা সংস্করণের সাথে তেলেগুত ভাষাতেও ছবিটি মুক্তি দেওয়ার পরিকল্পনা করা হয়েছে। তামিল ও হিন্দি ভাষায় ডাব করা সংস্করণের সাথে তেলেগুত ভাষাতেও ছবিটি মুক্তি দেওয়ার পরিকল্পনা করা হয়েছে।
তথ্যসূত্র
<references group="" responsive="1">
যৌক্তিক ইতিবাদ
যৌক্তিক ইতিবাদ (ইংরেজি: Logical Positivism) মূলত ভিয়েনা চক্র প্রদত্ত কতগুলো দার্শনিক চিন্তার সামগ্রিক রূপ। ভিয়েনা বিশ্ববিদ্যালয়ের দর্শন ও বিজ্ঞানের কয়েকজন শিক্ষক এ-চিন্তাধারার বাহক ও ধারক। এ-দর্শন একদিকে যুক্তিধর্মী, অন্যদিকে বিজ্ঞানভাবাপন্ন। এ-দর্শনের দার্শনিকরা ভাষার যৌক্তিক বিশ্লেষণ ও অর্থ পরিষ্করণে আগ্রহী। তারা বিজ্ঞানের বাক্যগুলোকে বিশ্লেষণ, শ্রেণিকরণ এবং সম্পর্ক নির্ণয়নের ব্যবস্থা করেন এবং এজন্য তারা দর্শনকে বিজ্ঞানের উপর প্রতিষ্ঠিত করেন।
যৌক্তিক ইতিবাদী দার্শনিক
যৌক্তিক ইতিবাদ ভিয়েনা চক্রীয় দার্শনিক আন্দোলন হিসেবেও খ্যাত। ঊনবিংশ শতাব্দির শেষদিক থেকে বিংশ শতাব্দি পর্যন্ত এ-আন্দোলনের ব্যাপ্তিকাল। ভিয়েনা বিশ্ববিদ্যালয়ে দর্শন ও বিজ্ঞানে নিয়োজিত কয়েকজন শিক্ষক ও শিক্ষার্থী যৌক্তিক ইতিবাদী চিন্তার অগ্রনায়ক। এই বিশ্ববিদ্যালয়ের আরোহী বিজ্ঞানের দর্শনের অধ্যাপক মরিস শ্লিককেই এ-দর্শনের উদ্গাতা বলে অভিহিত করা হয়। তিনি ছাড়া আর যাদের নাম যৌক্তিক ইতিবাদী হিসেবে উল্লেখ করা হয়: রুডলফ কারণাপ, নিউরাথ, ফাইগল, ভাইজম্যান। এ. জে. এয়ার দর্শনের শিক্ষক ছিলেন। তিনি ১৯৩৩ সালে এ-চক্রের সদস্য হিসেবে যোগদান করেন।
যৌক্তিক ইতিবাদের লক্ষ্য
যৌক্তিক ইতিবাদের প্রধান লক্ষ্য দুটো : ১)তত্ত্ববিদ্যার অসারতা প্রতিপন্ন করা এবং ২) বিজ্ঞানকে সুদৃঢ় ভিত্তির উপর প্রতিষ্ঠা করা। এ-দুই উদ্দেশ্যকে সফল করার জন্য যে পন্থা অবলম্বন করা হয়, তা হচ্ছে ভাষার যৌক্তিক বিশ্লেষণ। ভাষা বিশ্লেষণের মাধ্যমে অধিবিদ্যা তথা তত্ত্ববিদ্যার অসারতা প্রতিপন্ন করার প্রয়াসকেই নব্য ইতিবাদীবা মৌলিকত্ব বলে দাবি করেন। দর্শনের ক্রমবিকাশের ইতিহাসে উৎকর্ষ ও ধ্বংসের পর্যায় পরিলক্ষিত হয়। হেগেলীয় ও নব্য হেগেলীয় দর্শনে চরম উৎকর্ষের একটা অশনিসংকেত লক্ষ করা যায় যৌক্তিক ইতিবাদীদের তত্ত্ববিদ্যার অসারতা প্রমাণের প্রয়াসের মধ্যে।
অধিবিদ্যা অসার
এখন অধিবিদ্যার বাক্যগুলির চরিত্রই এমন যে তাদের অভিজ্ঞতা বা অন্য কোনো উপায়ে যাচাই বা পরীক্ষা করা যায় না। তাই অধিবিদ্যার বাক্যে কোনো অর্থ প্রকাশিত হয় না, তা অর্থহীন, অসার।
যাচাইকরণ নীতি
মরিস শ্লিক বাক্যের অর্থ নিরূপণের উপর অত্যধিক গুরুত্ব প্রদান করেন, বাক্যের অর্থ তার যাচাই বা পরখ করার পদ্ধতিতেই নিহিত বলে তিনি মনে করেন। যাচাই করার অর্থ হচ্ছে যাচাই করার সম্ভাব্যতা। কোন বাক্য যদি নীতিগতভাবে অপরখযোগ্য হয়, তবে তা অর্থহীন হয়ে পড়ে। তিনি উল্লেখ করেন, অধিবিদ্যক বাক্যগুলো অর্থহীন, কারণ এইসব বাক্য প্রচলিত ভাষা প্রয়োগের নিয়ম ও যৌক্তিক নিয়মাবলি খণ্ডন করে। এইসব বাক্যের অর্থ প্রতিপাদন করা কোনোভাবেই যাচাই করার সম্ভাব্যতার আওতায় পড়ে না। যাচাইকরণ নীতি সংকীর্ণ ও ব্যাপক অথবা প্রত্যক্ষ ও পরোক্ষ- এই দু’অর্থে ব্যবহৃত হয়। সংকীর্ণ অর্থে অর্থপূর্ণ উক্তিকে প্রত্যক্ষ অভিজ্ঞতার মাধ্যমে সত্য বা মিথ্যা বলে প্রতিপাদনযোগ্য হতে হবে। শ্লিক প্রথমে অর্থপূর্ণ উক্তির এই "সংকীর্ণ অর্থের" উপর গুরুত্ব আরোপ করেন। কিন্তু এটি কঠোরভাবে সমালোচিত হওয়ায় "ব্যাপক অর্থে" যাচাইকরণ নীতি অবলম্বন করেন। এই নীতি অবলম্বনকে "সংকীর্ণ অর্থের" সংশোধনও বলা হয়ে থাকে। "ব্যাপক অর্থে" তিনি বলেন, বাক্য ও শব্দ বাস্তবে (in practical) যাচাইযোগ্য না হলেও চলবে। তবে তিনি পাশাপাশি এও বলে রেখেছেন, বাস্তবে না হলেও এগুলোকে অবশ্যই নীতিগতভাবে (in theory of principle) প্রতিপাদনযোগ্য হতে হবে।
রুডলফ কারণাপ অন্যান্য যৌক্তিক ইতিবাদীর মতোই উল্লেখ করেন, কোনো বাক্য অর্থপূর্ণ হতে হলে তার যাচাইযোগ্যতা (verifiability) থাকতে হবে। তিনি দু’ধরনের যাচাইয়ের কথা উল্লেখ করেন: প্রত্যক্ষ ও পরোক্ষ। প্রটোকল (protocol) উক্তি বা বাক্যকেই সরাসরি প্রত্যক্ষ করা যায়। কারণ এগলো অভিজ্ঞতার আওতায় রয়েছে। পক্ষান্তরে, অন্যান্য বাক্য, যেমন- একক বা বিশিষ্ট (singular proposition) ও সঠিক জাতীয় বাক্য কেবল পরোক্ষভাবে যাচাই করা যায়। পরোক্ষ যাচাই বলতে কারণাপ বুঝিয়েছেন যে, যাচাইযোগ্য কোনো বাক্যকে অন্যান্য পূর্ব-যাচাইকৃত বাক্যের সাথে এমনভাবে নেওয়া যায়, যার ফলে এগুলোকেও প্রত্যক্ষভাবে যাচাইযোগ্য করা যায়। ‘পরম সত্তা অস্তিত্বশীল’ জাতীয় তত্ত্ববিদ্যক বা অধিবিদ্যক বাক্যকে কোনোভাবেই যাচাই করা যায় না। সুতরাং এ-জাতীয় বাক্য সত্যও নয়, মিথ্যাও নয়, বরং অর্থহীন।
এয়ার মনে করেন, কোনো বাক্যের অর্থ সেই বাক্যের যাচাইকরণ নীতির উপর নির্ভরশীল। তিনি ব্যবহারিক যাচাইকরণ ও নীতিগত যাচাইকরণের মধ্যে পার্থক্য নির্দেশ করেন। ব্যবহারিক যাচাইকরণ নীতি হলো কোনো বাক্যকে সরাসরি যাচাই করা। কিন্তু এমন অনেক তাৎপর্যপূর্ণ বাক্য রয়েছে, যাদের সরাসরি যাচাই করা যায় না। সেগুলোকে নীতিগতভাবে যাচাই করতে হয়। যেমন: ‘চাঁদে সাপ আছে’- এ-বাক্যকে ব্যবহারিক বা সরাসরিভাবে যাচাই করা যায় না, নীতিগতভাবে যাচাই করতে পারি। কারণ চাঁদে গিয়ে এ-বাক্যের সত্য-মিথ্যা যাচাই করা যাবে। ফলে এ-বাক্যের ব্যবহারিক যাচাইযোগ্যতা না থাকলেও নীতিগত যাচাইযোগ্যতা রয়েছে এবং এ-কারণেই এটি অর্থপূর্ণ। কিন্তু অধিবিদ্যক বাক্য, যেমন, ‘পরমসত্তা অস্তিত্বশীল’-এধরনের বাক্য নীতিগত দিক থেকেও যাচাই করা যায় না। কীভাবে এগুলো যাচাই করা সম্ভবপর হবে, আমরা তাও জানি না। ফলে, অধিবিদ্যক বাক্যগুলো অর্থহীন। এয়ার সবল ও দুর্বল অর্থেও যাচাইকরণ নীতির পার্থক্য নির্দেশ করেন। যে যাচাইয়ের সাহায্যে কোনো বাক্যকে নিশ্চিতরূপে প্রতিপাদন করা যায়, এয়ার তাকে সবল যাচাইকরণ নীতি বলেছেন। এই নীতি অত্যন্ত কঠোর, কারণ এটি মেনে নিলে অণেক সার্বিক বাক্যকে অর্থপূর্ণ বলে গ্রহণ করা যায় না। যেমন: ‘সকল মানুষ মরণশীল’- এ-জাতীয় সার্বিক বচন সবল অর্থে যাচাইযোগ্য নয়। এ-অসুবিধে দূর করার জন্য এয়ার দুর্বল যাচাইকরণ নীতির আশ্রয় নেন। যে যাচাইকরণ নীতির মাধ্যমে কোনো বাক্যের অর্থ নিশ্চিতরূপে যাচাই করা না গেলেও সম্ভাব্যভাবে তার অর্থ প্রতিপাদন করা যায় তাকে তিনি দুর্বল যাচাইকরণ নীতি বলেছেন। তার দুর্বল যাচাইকরণ নীতি অনুসারে তথ্যসম্পর্কিত বাক্য ব্যতিরেকেও সাধারণ বাক্য এবং অতীত বা ঐতিহাসিক ঘটনাবলি সম্পর্কিত বাক্যের অর্থ ও তাৎপর্য নির্ধারণ করা যায়।
হেমপেল প্রদত্ত যৌক্তিক ইতিবাদ অনেকটা উদার। তিনি অর্থের যাচাইকরণ নীতি সম্পর্কীয় বিভিন্ন ধরনের বক্তব্যের বিচারমূলক আলোচনা করেন এবং অনুবাদযোগ্যতা মানদণ্ডের সুপারিশ করেন। এই মানদণ্ড অনুযায়ী একটা বচন তখনই অর্থপূর্ণ হবে যখন তা একটা অভিজ্ঞতাভিত্তিক বচনের অনুবাদযোগ্য হবে। তিনি উল্লেখ করেন যে, জ্ঞানজ অর্থপূর্ণতা এবং অর্থহীনতার মধ্যকার তীব্র দ্বি-কোটিক বিভাগকে ক্রমাগত পার্থকরণ দ্বারা প্রতিস্থাপিত করতে হবে এবং ঐ-ধরনের বচনমণ্ডলিকে অর্থপূর্ণতার চরম একক বলে গ্রহণ করতে হবে।
প্রভাব
যৌক্তিক ইতিবাদী চিন্তাধারা ক্রমে-ক্রমে ইউরোপ ও আমেরিকায় ছড়িয়ে পড়ে। বার্লিনে হ্যামস রিকেনব্যাক, সি হেম্পেল, কে গ্রেলিং এবং আর ভন মিসেস এ-চিন্তাধারায় উদ্বুদ্ধ হন। আমেরিকার অনেক চিন্তাবিদের হৃদয়ও ছুঁয়েছিলো এ-আন্দোলন। যেমন- ই নোগল, সি ডব্লিও মরিস, জন ডিউক এবং টারস্কি। এরা পরে সবাই ভিয়েনা চক্রের সদস্য হন। এ-সদস্যেদের অনেকেই ছিলেন বিজ্ঞান, গণিত, অর্থনীতি, ইতিহাস ও আইনের শিক্ষক। এ-মতবাদ ভিতগেন্টাইনের ভাষা সম্পর্কীয় বিশ্লেষণ (Linguistic Analysis) মতবাদকে প্রভাবান্বিত করে। একবিংশ শতাব্দীর শুরুর দিকে গড়ে-ওঠা দৃষ্টান্তবাদও এ-মতবাদ দ্বারা প্রভাবিত।
ফেয়াটভিল, নর্থ ক্যারোলাইনা
ফেয়াটভিল হলো যুক্তরাষ্ট্রের নর্থ ক্যারোলাইনা শহরের কম্বারল্যান্ড কাউন্টির একটি শহর। এটি কম্বারল্যান্ড কাউন্টির কাউন্টি আসন,এবং শহরটির উত্তর-পশ্চিমে অবস্থিত মার্কিন যুক্তরাষ্ট্রের একটি প্রধান সেনা সংস্থা ফোর্ট ব্র্যাগের বাড়ির জন্য সর্বাধিক পরিচিত।
ফেয়াটভিল জাতীয় সিভিক লীগ থেকে তিনবার অল আমেরিকা সিটি অ্যাওয়ার্ড পেয়েছে। ২০১০ সালের আদম শুমারি অনুসারে এর জনসংখ্যা হল ২০০,০০০। এর আনুমানিক জনসংখ্যা ২১১,৬৫৭৭। এটি উত্তর ক্যারোলিনার ৬ষ্ঠ বৃহত্তম শহর। ফেয়াটভিল কেপ ফিয়ার নদীর তীর উপকূলীয় সমতল অঞ্চলের পশ্চিম অংশের সান্দিলে অবস্থিত।
ফেয়াটভিল মেট্রোপলিটন অঞ্চল দক্ষিণ-পূর্ব উত্তর ক্যারোলিনার বৃহত্তম এবং রাজ্যের পঞ্চম বৃহত্তম শহর,২০১৯ সালে যার জনসংখ্যা ছিল ৫২৭,৭১৯ জন। এই অঞ্চলে রয়েছে ফোর্ট ব্র্যাগ, হোপ মিলস, স্প্রিং লেক, রেফোর্ড, পোপ ফিল্ড, রকফিশ, স্টেডম্যান এবং ইজিওভার। ফেয়াটভিলের মেয়র হলেন মিচ কলভিন, যিনি তাঁর দ্বিতীয় মেয়াদে দায়িত্ব পালন করছেন।
ভূগোল
মার্কিন যুক্তরাষ্ট্রের আদমশুমারি ব্যুরো অনুসারে, ফেয়াটভিল এর মোট আয়তন হলো , যার মধ্যে স্থলভাগ এবং জলভাগ।
আবহাওয়া
ফেয়াটভিল আর্দ্র উপক্রান্তীয় জলবায়ু অঞ্চলে অবস্থিত, যার ফলে বছরের বেশিরভাগ সময় এখানে মাঝারি তাপমাত্রা বিরাজ করে। শীতকালে সাধারণত হালকা শীত অনুভূত হলেও প্রতি বছরের কিছু দিন তুষারপাতের কারণে প্রচন্ড শীতও অনুভূত হতে পারে।
অর্থনীতি
ফোর্ট ব্রাগ হলো কাউন্টির অর্থনীতির মেরুদণ্ড। ফোর্ট ব্র্যাগ এবং পোপ ফিল্ড এই অঞ্চলের অর্থনীতিতে বছরে প্রায় ৪.৫ বিলিয়ন ডলারের অবদান রাখে, যা ফেয়াটভিলকে দেশের অন্যতম সেরা খুচরা বাজারে পরিণত করে। ফেয়াটভিলের দোকান, রেস্তোঁরা, পরিষেবা, থাকার ব্যবস্থা, স্বাস্থ্যসেবা এবং বিনোদনের জন্য এটি এই অঞ্চলের কেন্দ্র হিসাবে কাজ করে।
প্রতিরক্ষা শিল্প
ফেয়াটভিল অঞ্চলটির একটি বৃহৎ এবং ক্রমবর্ধমান প্রতিরক্ষা শিল্প রয়েছে এবং এটি ২০০৮,২০১০ এবং ২০১১ সালে এক্সপেনশন সলিউশন ম্যাগাজিনে মার্কিন যুক্তরাষ্ট্রের শীর্ষ ৫ প্রতিরক্ষা শিল্প বিকাশের অঞ্চলের তালিকায় স্থান পেয়েছে। লকহিড মার্টিন, বোয়িং, নরথ্রপ গ্রামেন, জেনারেল ডায়নামিক্স এবং এল-৩ যোগাযোগ সহ শীর্ষ দশ আমেরিকান প্রতিরক্ষা ঠিকাদারের মধ্যে ৮টিই এই অঞ্চলে অবস্থিত।
শিক্ষা
পাবলিক স্কুলসমূহ
কম্বারল্যান্ড কাউন্টি স্কুলের সদর দফতর ফেয়াটভিলে অবস্থিত এবং বিদ্যালয়গুলি কাউন্টির সমস্ত শহর এবং শহরগুলিতে পরিষেবা দেয়। সিসিএস মোট ৮৭ টি বিদ্যালয় পরিচালনা করে: ৫৩ টি প্রাথমিক বিদ্যালয়, ১৬ টি মাধ্যমিক বিদ্যালয়, ১৫ টি উচ্চ বিদ্যালয় এবং ৯ টি বিকল্প ও বিশেষ বিদ্যালয়, যার মধ্যে রয়েছে ১টি বর্ষব্যাপী, ১টি সন্ধ্যায় একাডেমি,১টি ওয়েব একাডেমি এবং ২টি বিশেষ স্কুল। কম্বারল্যান্ড কাউন্টি স্কুলগুলি রাজ্যের চতুর্থ বৃহত্তম এবং দেশের ৭৮ তম বৃহত্তম স্কুল সিস্টেম।
সিস্টার সিটি
ফেয়াটভিলের একটি সিস্টার সিটি রয়েছে,যা সিস্টার সিটিস ইন্টারন্যাশনাল দ্বারা মনোনীত:
সায়েন্টোলজি নেটওয়ার্ক
সায়েন্টোলজি নেটওয়ার্ক হল একটি আমেরিকান টেলিভিশন নেটওয়ার্ক এবং স্ট্রিমিং পরিষেবা ১২ মার্চ, ২০১৮ এ চার্চ অফ সায়েন্টোলজি দ্বারা চালু করা হয়েছিল। চ্যানেলটি ডায়রেক্টটিভিতে, সায়েন্টোলজি.টিভি ওয়েবসাইট, অ্যাপল টিভি, রোকু, অ্যামাজন ফায়ার টিভি এবং আইওএস এবং অ্যান্ড্রয়েড অ্যাপসের মাধ্যমে উপলব্ধ ।   সায়েন্টোলজি নেতা ডেভিড মিসকাভিজ সম্প্রচারের প্রথম সন্ধ্যায় পরিচয় করিয়ে দিয়েছিলেন, “আমরা আপনাকে প্রচার করার জন্য, আপনাকে বিশ্বাসী করতে বা রূপান্তরিত করতে এখানে এসেছি না। না, আমরা কেবল আপনাকেই দেখাতে চাই, কারণ সর্বোপরি সায়েন্টোলজির প্রথম নীতিটি হল এটি যদি সত্য হয় তবে তা সত্য সুতরাং, একবার দেখুন এবং তারপরে নিজেই সিদ্ধান্ত নিন ”  নেটওয়ার্কটি ছয়টি আসল শো সহ চালু হয়েছিল, যার মধ্যে রয়েছে: মিলিত হন একজন সায়েন্টোলজিস্ট, ভয়েসেস হিউম্যানিটি, এবং এল রন হাববার্ড: তাঁর নিজের ভয়েসে ।
নেটওয়ার্কের লঞ্চ কাউন্টডাউন অফিসিয়াল সোশ্যাল মিডিয়া অ্যাকাউন্টগুলির মাধ্যমে পোস্ট করা হয়েছিল এবং লঞ্চের দিন টাইমস স্কোয়ারে নেটওয়ার্ক প্রচারকারী একটি বিজ্ঞাপন প্রদর্শিত হয়েছিল। টিজার ভিডিওটিতে ঘোষণা করা হয়েছে, "আপনি যা শুনেছেন তার চেয়ে বেশি আকর্ষণীয় বিষয় হ'ল আপনি যা করেননি” " গির্জার অফিসিয়াল টুইটার হ্যান্ডেলের একটি টুইট বলেছে, "এখনই আমাদের গল্প বলার সময় এসেছে।" বিনোদন ওয়েবসাইট ভ্যারাইটি ডটকমের মতে, নেটওয়ার্কটি "সমালোচকদের সমাধানের জন্য গির্জার উদ্যোগী পদক্ষেপ" বলে মনে হচ্ছে। কোয়ার্টজ মিডিয়া বলেছিল, "বিজ্ঞানতত্ত্বের জন্য, গির্জাটি টিভি গেমটিতে আসার জন্য সবচেয়ে খারাপ সময়টি আক্ষরিক অর্থে বেছে নিয়েছিল। সাম্প্রতিক বছরগুলিতে কেবল এবং স্ট্রিমিং টিভি চ্যানেল এবং সিরিজের সংখ্যা দ্রুত বৃদ্ধি পেয়েছে - ব্র্যান্ডগুলির পক্ষে 'পিক টিভি'র যুগে আটকা পড়া আরও কঠিন এবং শক্ত হয়ে উঠেছে ”"
সায়েন্টোলজি মিডিয়া প্রোডাকশনস
লস অ্যাঞ্জেলেস, ক্যালিফোর্নিয়ায় সায়েন্সোলজি মিডিয়া প্রোডাকশন থেকে সায়েন্টোলজি নেটওয়ার্ক সম্প্রচার করে ৪৪০১ সানসেট ব্লাভিডি, লস অ্যাঞ্জেলেস, সিএ ৯০০২৭ এ অবস্থিত। সায়েন্টোলজি মিডিয়া প্রোডাকশনগুলি কেসিইটি স্টুডিওগুলির পূর্ববর্তী স্থানে ২০১৬ সালে চালু হয়েছিল, এটি হলিউডের একটি সাংস্কৃতিক নিদর্শন যা ১৯১২ সালের। এলএ সাপ্তাহিকের মতে, গির্জার কাছ থেকে প্রাপ্ত ছবিগুলিতে, "একটি রোবটিক্যালি কন্ট্রোল ক্যামেরা," একটি দৃশ্যের দোকান, স্ক্রিনিং রুম, একটি ভিজ্যুয়াল-এফেক্টস সেন্টার এবং একটি টেলিভিশন সম্প্রচার স্টুডিও সহ একটি অত্যাধুনিক সুবিধা চিত্রিত করা হয়েছে। " সায়েন্টোলজির প্রকাশনা বিভাগও প্রাঙ্গণে রয়েছে। প্রযোজনা কেন্দ্রটি ২০১৮ সালে সাফল্য লাভের আগে, চার্চ অফ সায়েন্টোলজির পরিকল্পিত ২৪ ঘণ্টা টিভি নেটওয়ার্কের সাইট হওয়ার জন্য মিডিয়া আগে থেকেই ধারণা করেছিল
২০০৮ গ্রীষ্মকালীন অলিম্পিকে ডোমিনিকা
ডোমিনিকা, চীনের বেইজিং এ অনুষ্ঠিত ২০০৮ গ্রীষ্মকালীন অলিম্পিকে প্রতিদ্বন্দ্বিতা করার জন্য দুই ক্রীড়াবিদ সহ আট জনের একটি প্রতিনিধি দল পাঠায়। ১৯৯৬ অলিম্পিক গেমস এ অভিষেক থেকে শুরু করে বেইজিং এ ২০০৮ গ্রীষ্মকালীন অলিম্পি পর্যন্ত ডোমিনিকা চতুর্থবারের মত অলিম্পিক গেমসে অংশ নেয়, ডোমিনিকার ইতিহাসে ২০০৮ গ্রীষ্মকালীন অলিম্পি এ সাবচেয়ে ক্ষুদ্র প্রতিনিধিদল অংশ নেয় যাতে কোন নারী ক্রীড়াবিদ ছিল না। ডোমিনিকার হয়ে পুরুষদের ২০০ মিটারে দৌড়ান ক্রিস লয়েড এবং এরিসন হুরটাউলত পুরুষদের ৪০০ মিটারে অংশগ্রহণ করেন।তাদের কেউই নির্বাচনি রাউন্ড পার হতে পারেননি। এছাড়াও লয়েডের পুরুষদের ৪০০ মিটার প্রতিযোগিতায় অংশগ্রহণ করার কথা থাকলেও তিনি তাতে অংশগ্রহণ করেননি। ট্র্যাক কোচ জেরোম রোমাঁ অলিম্পিকে দেশের পতাকা বাহক ছিলেন।
পটভূমি
বেইজিং এ ডোমিনিকার প্রতিনিধিদলে মোট আটজন সদস্য ছিল।দুই ক্রীড়াবিদ ক্রিস লয়েড এবং এরিসন হুরটাউলত ছাড়া বাকিরা হচ্ছে,ডোমিনিকা অলিম্পিক কমিটির প্রেসিডেন্ট রসান্নি প্রিঙ্গল,শেফ ডি মিশন হুবার্ট "মিকি" জোসেফ,ডোমিনিকা অলিম্পিক কমিটির মহাসচিব লেসলি অ্যান গ্রীন,এবং যুব অলিম্পিয়ানস আত্তাইনিয় তউলন এবং উইলিয়াম মইসি এবং সাথে ছিলেন কোচ জেরোম রোমাঁ।সে সময়ে পুরুষদের ২০০ মিটারে বিশ্বের শীর্ষ দশে থাকায়,লয়েড, পুরুষদের ২০০ মিটার এবং পুরুষদের ৪০০ মিটার উভয়ের জন্য যোগ্য নির্বাচিত হন। তবে লয়েড পুরুষদের ৪০০ মিটার ড্যাশ এ অংশ নেননি এবং শুধুমাত্র পুরুষদের ২০০ মিটারেই অংশগ্রহণ করেন।
ক্রীড়াবিদ
২৭ বছর বয়সী ক্রিস লয়েড পুরুষদের ২০০ মিটার ড্যাশে বেজিং অলিম্পিকে ডোমিনিকার হয়ে অংশগ্রহণ করেন।টেক্সাস এর হিউস্টনে জন্মগ্রহণকারী লয়েড অলিম্পিক ক্যারিয়ার শুরু করেন ২০০৪ এথেন্স গেমসে, ২৩ বছর বয়সে পুরুষদের ৪০০ মিটার ড্যাশে অংশগ্রহণের মাধ্যমে। ১৭ আগস্ট নির্বাচনি রাউন্ডে, লয়েড তৃতীয় হিটে অংশ নেন। তিনি ২০.৯০ সেকেন্ড সময় নিয়ে, পঞ্চম স্থানে রেস সম্পন্ন করেন। সেটা করতে লয়েড উরুগুয়ের হেবর ভিয়েরাকে (২০.৯৩ সেকেন্ড) পরাজিত করলেও স্লোভেনিয়ার মাটিক অসভনিকার (২০.৮৯ সেকেন্ড) এর পেছনে পড়ে গিয়েছিলেন। লয়েড হিটের চূড়ান্ত পর্যায়ে ছিলেন গ্রেট ব্রিটেনের মারলন ডেভোনিশ(২০.৪৯ সেকেন্ড) ও সেইন্ট কিটস ও নেভিস 'কিম কলিন্স (২০.৫৫ সেকেন্ড)। সামগ্রিকভাবে, লয়েড  ৬২ ক্রীড়াবিদের মধ্যে ৩২তম স্থান লাভ করেন। কিন্তু তনি পরবর্তি রউন্ডে এগোতে পারেননি।
এরিসন হুরটাউলত ডোমিনিকার হয়ে পুরুষদের ৪০০ মিটার ড্যাশে অংশগ্রহণ করেন।বেইজিং-এ, ডোমিনিকার হয়ে শুধুমাত্র হুরটাউলতই ছিলেন এই ইভেন্টের অংশগ্রহণকারী। তিনি মাতাওন নামক, নিউ ইয়র্ক এর একটি নিউ জার্সি শহরতলি জন্মগ্রহণ করেছেন, এবং কলাম্বিয়া বিশ্ববিদ্যালয়ের একজন ছাত্র ছিলেন। তার পিতা-মাতার জন্মভূমি দ্বারা তাকে দেওয়া স্থান গ্রহণের আগে হুরটাউলত প্রথমে মার্কিন যুক্তরাষ্ট্র অলিম্পিক দলের জন্য চেষ্টা করেছিলেন, কিন্তু তিনি যোগ্যতা অর্জন করতে ব্যর্থ হন।  বেইজিং প্রতিযোগিতার সময়ে হুরটাউলতের বয়স ছিল ২৩, এবং পূর্বে কোন অলিম্পিক গেমস অংশগ্রহণের অভিজ্ঞতা ছিল না। ১৭ আগস্ট নির্বাচনি রাউন্ডে, ডোমিনিকান আমেরিকান এই ক্রীড়াবিদ চতুর্থ হিটে অংশ নেন।৪৬.১০ সেকেন্ড সময় নিয়ে চতুর্থ স্থানে রেস শেষ করেন। তিনি উরুগুয়ের আন্দ্রেস বায়রন সিলভা (৪৬.৩২ সেকেন্ড) এর উপরে থাকলেও জ্যামাইকার রিকার্ডো চেম্বারস (৪৫.২২ সেকেন্ড) চেয়ে পিছিয়ে থাকেন। হুরটাউলতের হিটের চূড়ান্ত পর্যায়ে ছিলেন, গ্রেট ব্রিটেনের মার্টিন রনি (৪৫.০০ সেকেন্ড) ও অস্ট্রেলিয়ার শন ওরঅয়ে।সামগ্রিকভাবে, তিনি ইভেন্টে ৫৫ ক্রীড়াবিদের মধ্যে ৩৪তম স্থান লাভ করেন। হুরটাউলত পরবর্তি রউন্ডে এগোতে পারেননি।
করিশমা মানন্ধর
করিশমা মানন্ধর হলেন একজন নেপালি অভিনেত্রী।  তিনি ১৯৮৮ সালে নেপালি চলচ্চিত্র সন্তান-এ ১৬ বছর বয়সে অভিনয়ের মাধ্যমে চিত্রজগতে আত্মপ্রকাশ করেছিলেন।
জিএনআইডিএ অফিস মেট্রো স্টেশন
জিএনআইডিএ অফিস মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
চিন্না পিল্লাই
ব্যক্তিগত জীবন
চিন্না পিল্লাইয়ের জন্ম এবং বড় হওয়া তামিলনাড়ুর মাদুরাইয়ের কাছে এক অরণ্য প্রধান অঞ্চল পুল্লুচেরিতে ১৯৫০-এর দশকে। সেই সময়ে গ্রামের বেশিরভাগ লোকেই প্রথাগত শিক্ষার সুযোগ পেতেন না, চিন্না পিল্লাইও তার ব্যতিক্রম ছিলেননা। এই গ্রামের অধিকাংশ ভূমিহীন মানুষের জীবিকা ছিল অন্যের জমিতে চাষ করা। ২ কন্যা এবং ৩ পুত্র সহ চিন্না পিল্লাই এবং তাঁর স্বামী পেরুমলও একই ভাবে জীবিকা নির্বাহ করতেন। সংসার চালানোর সময়েই চিন্না পিল্লাই লক্ষ্য করেন যে ভূমিহীন দিনমজুররা কীভাবে প্রয়োজনের সময় চড়া সুদে মহাজনের কাছ থেকে ঋণ নিতে বাধ্য হন এবং বেশিরভাগ ক্ষেত্রেই এই ঋণ শোধ করার ব্যর্থতায় তাঁরা মহাজনদের কাছে ঋণের জালে জড়িয়ে পড়ে ক্রীতদাসে পরিণত হতে থাকেন। চিন্না পিল্লাই এই চক্র থেকে বের হয়ে আসার অথ খুঁজতে থাকেন।
সম্মাননা ও স্বীকৃতি
চিনা পিল্লাই ১৯৯৯ সালে নারী শক্তি পুরস্কার প্রাপ্ত পাঁচ মহিলার মধ্যে একজন ছিলেন। সংবাদমাধ্যমের জন্য এক নিখুঁত মুহুর্তে তদানীন্তন প্রধানমন্ত্রী অটল বিহারী বাজপেয়ী তাঁকে এই পুরস্কার প্রদানের সময় সম্মানের সাথে মাথা নিচু করে তাঁর চরণস্পর্শ করেছিলেন ।
২০০১ সালে তিনি জানকীদেবী বাজাজ পুরস্কার লাভ করেন।
২০১৮ সালে তামিলনাড়ু সরকারের দ্বারা আভাইয়ার পুরস্কারেও ভূষিত হন তিনি।
২০১৯ সালে ক্ষুদ্র ঋণ এবং ব্যাঙ্কিং ব্যবস্থায় তাঁর অবদানের জন্যে ভারত সরকার তাঁকে পদ্মশ্রী পুরস্কারে ভূষিত করে ।
২০২৯
২০২৯ একটি সাধারণ বছর, যেটি সোমবার দিয়ে শুরু হবে। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনি-এর ২০২৯তম বছর; ৩য় সহস্রাব্দ এবং ২১শ শতাব্দীর ২৯তম বছর; এবং ২০২০-এর দশকের দশম বছর।
কালীপদ মুখোপাধ্যায়
জন্ম
কালীপদ মুখোপাধ্যায় ঢাকার বিক্রমপুরে জন্মগ্রহণ করেন।
শিবমোগ্গা জেলা
শিমোগা জেলা, (বা বর্তমানে প্রশাসনিকভাবে শিবমোগ্গা জেলা) হলো দক্ষিণ ভারতে অবস্থিত কর্ণাটক রাজ্যের পশ্চিম দিকের একটি জেলা৷ এটি কর্ণাটকের চারটি প্রশাসনিক বিভাগের বেঙ্গালুরু বিভাগের অন্তর্গত। জেলাটির একটি বড় অংশ সহ্যাদ্রি পর্বতমালার মালেনাড়ু অঞ্চলে অবস্থিত। জেলাটির প্রশাসনিক দপ্তর শিবমোগ্গা শহরে অবস্থিত অবস্থিত। এখানে অবস্থিত যোগ জলপ্রপাতটি অন্যতম বিখ্যাত দর্শনীয় স্থান। ২০১১ স্টাতে জনগণনা অনুসারে শিবমোগ্গা জেলার মোট জনসংখ্যা ১৭,৫২,৭৫৩ জন। জেলাটিতে মোট সাতটি তালুক রয়েছে, যথা: শিবমোগ্গা, সাগর, শিকারীপুর, সোরাব, হোসানগর, ভদ্রাবতী, তীর্থহাল্লি৷
নামকরণের ইতিহাস
শিবমোগ্গার পূর্বতন নাম ছিলো মণ্ডলী৷ কীভাবে "শিবমোগ্গা" নামটি এসে থাকতে পারে সেই বিষয়ে একাধিক জনশ্রুতি রয়েছে৷ তবে প্রতিটি ক্ষেত্রেই হিন্দু দেবতা শিবকেই এই নামের মূল কারণ হিসাবে তুলে ধরা হয়েছে৷ কারো মতে শিব-মুখ অর্থাৎ শিবের মুখমণ্ডল, কারো মতে শিবন-মুগু অর্থাৎ শিবের নাক আবার কারো মতে শিবন-মোগ্গে অর্থাৎ ত্রিবের উদ্দেশ্যে নিবেদিত ফুল থেকে "শিবমোগ্গা" নামটি এসেছে৷ আবার এ ব্যতীত আরেকটি জনশ্রুতিও শুনতে পাওয়া যায়, শিমোগা শব্দটি এসেছে শিহি-মোগে শব্দটি থেকে যার অর্থ মিষ্টির পাত্র৷ এই জনশ্রুতির পেছনে গল্পটি হলো, একদা এই অঞ্চলে দুর্বাসা মুনির আশ্রম ছিলো৷ তিনি প্রায়সই মিষ্টস্বাদ ভেষজ তার মাটির পাত্রে ফুটাতেন৷ স্থানীয় গোরক্ষকগণ মুনির এই মিষ্ট প্রসাদ গ্রহণ করে এই জায়গাটির নাম দেন শিহি-মোগে।
ইতিহাস
জনশ্রুতি অনুসারে ত্রেতাযুগে শ্রীরাম সোনার হরিণ রূপী মারীচকে বর্তমান তীর্থহাল্লির নিকট বাণ প্রয়োগ করে বধ করেন যা মৃগবধ বা মারীচবধ নামে পরিচিত। খ্রিস্টীয় তৃতীয় শতাব্দীতে শিবমোগ্গা অঞ্চলটি মৌর্য সাম্রাজ্যের অন্তর্গত ছিল। পূর্বে এই জেলাটি সাতবাহন সাম্রাজ্যের অন্তর্ভুক্ত ছিলো৷ শিকারপুর তালুক থেকে সাতবাহন রাজা সাতকর্ণীর শিলালেখ পাওয়া গিয়েছে। খ্রিস্টীয় ২০০ সনের পর সাতবাহন সাম্রাজ্যের পতন ঘটলে ৩৪৫ খ্রিস্টাব্দ নাগাদ এই অঞ্চলটি বনবাসীর কদম্বদের অধীনস্থ হয়। কদম্বরাই প্রথম রাজবংশ ছিল যা জনসাধারণের কন্নড় ভাষাকে তাদের প্রশাসনিক জায়গায় স্থান দিয়েছিলেন। ৫৪০ খ্রিস্টাব্দের আশেপাশে তারা বাদামীর চালুক্যদের অধীনস্থ করদ রাজ্যে পরিণত হয়।
খ্রিস্টীয় অষ্টম শতাব্দীতে রাষ্ট্রকূট রাজবংশের রাষ্ট্রকূটরা এই জেলার উপর আধিপত্য বিস্তার করে। কিন্তু পরবর্তীকালে কল্যানীর চালুক্যরা রাষ্ট্রকূটদের পরাজিত করেন। এই সময়ে সাম্রাজ্য বিস্তারের সুবিধার্থে বল্লীগাভি একটি গুরুত্বপূর্ণ শহর ছিল। খ্রিস্টীয় দ্বাদশ শতাব্দীতে কল্যাণীর চালুক্যদের দুর্বলতার সুযোগ নিয়ে শিবমোগ্গার ওপর হৈসল আধিপত্য প্রতিষ্ঠিত হয়৷ হৈসল সাম্রাজ্যের পতনের পর সমগ্র অঞ্চল বৃহত্তর বিজয়নগর সাম্রাজ্য|বিজয়নগর সাম্রাজ্যের অধীনস্থ হয়৷ ১৫৬৫ খ্রিস্টাব্দ নাগাদ বিজয়নগর সাম্রাজ্য বিপন্মুখে পতিত হয়৷ তাল্লিকোটার যুদ্ধে বিজয়নগর সাম্রাজ্যের পতন হয় এবং আগামী দুই শত বছর ধরে তাদেরই সামন্ত রাজা কেলাদির নায়করা সম্পূর্ণ অঞ্চল নিজেদের প্রভাবে আনেন এবং দক্ষতার সহিত শাসন করেন৷ ১৭৬৩ খ্রিস্টাব্দে হায়দার আলি কেলাদি নায়কদের প্রশাসনিক রাজধানী দখল করেন এবং ফলস্বরূপ পুরো জেলাটিই নিজের মহীশূর সাম্রাজ্যের অন্তর্ভুক্ত করেন৷ ভারতের স্বাধীনতা ও তারপর ১৯৫৬ খ্রিস্টাব্দে জেলা পুনর্গঠন আইন বলবৎ করা অবধি শিবমোগ্গা জেলা এই সাম্রাজ্যেরই অন্তর্ভুক্ত ছিলো৷
ভূগোল
শিবমোগ্গা মালেনাড়ু অঞ্চলের অন্তর্ভুক্ত৷ জেলাটি চতুর্দিকে ভূমিবেষ্টিত এবং অপর কোনো রাজ্যের সহিত সীমান্ত নেই৷ শিবমোগ্গা জেলার উত্তর-পূর্বে রয়েছে হাবেরী জেলা, পূর্বদিকে রয়েছে দাবণগেরে জেলা, দক্ষিণ-পূর্ব দিকে রয়েছে চিকমাগালুর জেলা, দক্ষিণ-পশ্চিম দিকে উড়ুপি জেলা এবং উত্তর-পশ্চিম দিকে রয়েছে উত্তর কন্নড় জেলা৷
জনতত্ত্ব
২০১১ খ্রিস্টাব্দের ভারতের জনগণনা অনুসারে শিবমোগ্গা জেলার মোট জনসংখ্যা ১৭,৫২,৭৫৩ জন, যা গাম্বিয়া রাষ্ট্রের জনসংখ্যা বা আমেরিকা যুক্তরাষ্ট্রের নেব্রাস্কা রাজ্যের জনসংখ্যার সাথে সমতুল্য৷ ২০১১ খ্রিস্টাব্দে ভারতের মোট ৬৪০টি জেলার মধ্যে জনসংখ্যার বিচার জেলাটি ২৭৫তম স্থান দখল করেছে৷ জেলাটির জনঘনত্ব ৷ ২০০১ থেকে ২০১১ খ্রিস্টাব্দ অবধি জেলাটির জনসংখ্যা বৃদ্ধির হার ৬.৮৮ শতাংশ৷ এখানে প্রতি হাজার পুরুষে ৯৯৫ জন নারীর বাস৷ জেলাটির সর্বমোট সাক্ষরতার হার ৮০.৪৫ শতাংশ, যেখানে পুরুষ সাক্ষরতার হার ৮৬.০৭ শতাংশ এবং নারী সাক্ষরতার হার ৭৪.৮৪ শতাংশ৷
জেলাতে শিবমোগ্গা তালুকের জনসংখ্যা সর্বাধিক ও হোসানগর তালুকের জনসংখ্যা সর্বনিম্ন৷
জেলাটির ৮৫.২৫ শতাংশ হিন্দু ধর্মাবলম্বী, ১২.২৫ শতাংশ ইসলাম ধর্মাবলম্বী এবং বাকী অন্যান্য ধর্মীয় সংখ্যালঘু সম্প্রদায়৷ কন্নড় এই জেলার দাপ্তরিক এবং সর্বাধিক প্রচলিত ভাষা৷
জো জনগোষ্ঠী
জো জনগোষ্ঠী হলো ভারত, বাংলাদেশ এবং মায়ানমারের একটি নৃগোষ্ঠী। জো শব্দটি একটি জাতিগত গোষ্ঠী, যা মিজো, কুকি, পাইট, চীন এবং ভৌগোলিক বিভক্তির উপর ভিত্তি করে বিভিন্ন নামে পরিচিত। এটি ভারতের উত্তর-পূর্ব অঞ্চলে, উত্তর-পশ্চিম মিয়ানমার (বার্মা) এবং বাংলাদেশের পার্বত্য চট্টগ্রামে ছড়িয়ে পড়া তিব্বত-বার্মান জনগণের একটি বৃহৎ গোষ্ঠী হিসেবে বর্ণনা করতে ব্যবহৃত হয়। উত্তর-পূর্ব ভারতের যেসব অঞ্চলে তাদের পাওয়া যায়: নাগাল্যান্ড, মিজোরাম, মণিপুর এবং আসাম। আন্তর্জাতিকভাবে বিভিন্ন অঞ্চলে ছড়িয়ে পরায় ব্রিটিশ ঔপনিবেশিক নীতির ফলস্বরূপ জাতিগততার চেয়ে রাজনৈতিক ভিত্তিতে সীমানা টানা হয়েছিল। তারা জো (কুকি-চিন) ভাষার পঞ্চাশেরও অধিক উপভাষায় কথা বলে থাকে। এগুলো কুকি থাডো নামেও পরিচিত।
নাম
জো সম্প্রদায়ের জন্য বিভিন্ন নাম ব্যবহার করা হয়েছে। তবে পৃথক গোষ্ঠীগুলি সাধারণত পৈতৃক জো থেকে উদ্ভূত নামকেই স্বীকৃতি দেয়। এই গোষ্ঠীটির জন্য বিশিষ্ট নামগুলোর মধ্যে রয়েছে "চিন" এবং "লুশাই", যা সাধারণত মিয়ানমারে ব্যবহৃত হয় এবং "মিজো" এবং "কুকি" যা ভারতে ব্যবহৃত হয়।
সাহিত্যে, কুকি শব্দটি প্রথমবারের মতো রাউলিনের লেখায় প্রকাশিত হয়েছিল যখন তিনি পার্বত্য চট্টগ্রামের উপজাতিদের সম্পর্কে লিখেছিলেন। তিনি একে একটি "বন্য উপজাতি" হিসেবে উল্লেখ করেছেন, যে উপজাতির মধ্যে অসংখ্য গোত্র রয়েছে। এই গোষ্ঠীগুলি একটি সাধারণ অতীত, সংস্কৃতি, রীতিনীতি এবং ঐতিহ্য ভাগ করে নিয়েছে। তারা তাত্বিক-বার্মান গ্রুপের অন্তর্গত একটি সাধারণ মূল ভাষা ছিল এমন উপভাষায় কথা বলতো।
"চিন" নামের উৎপত্তিটি অনিশ্চিত। পরবর্তীকালে ব্রিটিশরা কুকি ভাষায় কথা বলার লোকদের আলাদা করতে "চিন-কুকি-মিজো" যৌগিক শব্দটি ব্যবহার করেছিল এবং ভারত সরকার এটি উত্তরাধিকার সূত্রে ব্যবহার করেছিল। মিশনারিরা বর্মী অংশের এবং সীমান্তের ভারতীয় অংশের কুকি শব্দটির নামকরণের জন্য চিন শব্দটি বেছে নিয়েছিল। বার্মার চিন রাজ্যে চিন জাতীয়তাবাদী নেতারা ব্রিটেন থেকে বার্মার স্বাধীনতার পরে "চিন" শব্দটি জনপ্রিয় করেছিলেন।
নব্বইয়ের দশকের শুরুতে, জিনিক নামগুলি চিন ও কুকির কিছু লোক "জোমি" -এর জন্য প্রত্যাখ্যান করেছিল, এই নামটি জোমি সহ উত্তর কুকিশ ভাষায় কথা বলার জন্য বেশ কয়েকটি ছোট দল ব্যবহার করেছিল। উত্তরাঞ্চলের কুকিশ ভাষাগুলির বক্তারা কখনও কখনও গাংট মানুষ হিসাবে একসাথে একত্র হয়ে যান। কিছু জমি জাতীয়তাবাদী বলেছিলেন যে চিন লেবেল ব্যবহারের অর্থ বার্মিজ গ্রুপগুলির সূক্ষ্ম আধিপত্য বৃদ্ধি পাবে।
ভূগোল
ডান|থাম্ব|জমি অঞ্চলে বাস করত এরা উত্তর-পূর্ব ভারত, উত্তর-পশ্চিম বার্মা (মিয়ানমার) এবং বাংলাদেশের পার্বত্য চট্টগ্রামের সংলগ্ন অঞ্চলগুলিতে ছড়িয়ে রয়েছে। ভারতে তারা মণিপুর, নাগাল্যান্ড, আসাম এবং মিজোরামের মধ্যে সর্বাধিক বিশিষ্ট। প্রায় পঞ্চাশটি জো জনগোষ্ঠী তফসিলি উপজাতি হিসেবে স্বীকৃতি পেয়েছে।
সংস্কৃতি এবং রীতিনীতি
জো সংস্কৃতি ও রীতিনীতিগুলির ১২ টি বিভাগ রয়েছে:
১৮ টি প্রধান চিরাচরিত ঐতিহ্যবাহী ব্যালে / গান রয়েছে:
জো প্রথাগত নৃত্যের আরও ১০ টি বিভাগ রয়েছে:
গ্রাম্য গল্প
চিন রাজ্যের উত্তর পশ্চিমাঞ্চল এবং বিশ্বের অন্যান্য অঞ্চলে যেখানে জো লোকেরা বাস করত সেখানে মূলত সিঙ্গ খুপ এবং এনগাম বাওম, গাল এনগাম এবং হ্যাংসাই, এবং নিনো লে নাল্টালের গল্পের মতো কিছু গল্প বা লোককথা খাঁটি জো উপভাষায় লিখিত এবং কথ্য হিসেবে পাওয়া যায়।
হেটারোসিস্ট
হেটারোসিস্ট বা হেটেরোসাইটস(Heterocyst/Hetercaest) হল বিশেষায়িত নাইট্রোজেন-ফিক্সিং কোষগুলি নাইট্রোজেন ক্ষুধার্ত সময় কিছু ফিলামেন্টাস সায়ানোব্যাকটেরিয়া দ্বারা গঠিত, যেমন:-নস্টক পাংটিফর্ম, সিলিন্ড্রোস্পার্মাম স্ট্যাগনেল, এবং আনাবেনা স্ফেরিকা।
নাইট্রোজেনেস অক্সিজেন দ্বারা নিষ্ক্রিয় হয়, তাই হেটারোসিস্টকে অবশ্যই একটি মাইক্রোঅ্যানেরোবিক পরিবেশ তৈরি করতে হবে। হেটারোসিস্টের অনন্য গঠন এবং শারীরবৃত্তবিদ্যা জিনের অভিব্যক্তি একটি বিশ্বব্যাপী পরিবর্তন প্রয়োজন। উদাহরণস্বরূপঃ হেটারোসিস্ট:
সায়ানোব্যাকটেরিয়া সাধারণত সালোকসংশ্লেষণ দ্বারা একটি নির্দিষ্ট কার্বন (কার্বোহাইড্রেট) পায়। ফটোসিস্টেম II-তে জল-বিভাজনের অভাব হেটেরোসিস্টকে সালোকসংশ্লেষণ করতে বাধা দেয়, তাই উদ্ভিজ্জ কোষগুলি তাদের কার্বোহাইড্রেট সরবরাহ করে, যা সুক্রোজ বলে মনে করা হয়। স্থির কার্বন এবং নাইট্রোজেন উৎসগুলোর ফিলামেন্টের কোষগুলির মধ্যে চ্যানেলগুলির মাধ্যমে বিনিময় করা হয়। হেটেরোসিস্টরা ফটোসিস্টেম I বজায় রাখে, তাদের সাইক্লিক ফটোফসফোরিলেশন দ্বারা এটিপি তৈরি করতে দেয়।
একক হেটারোসিস্ট প্রতি 9-15টি কোষের বিকাশ করে, ফিলামেন্ট বরাবর একটি এক-মাত্রিক প্যাটার্ন তৈরি করে। ফিলামেন্টের কোষগুলি বিভক্ত হওয়া সত্ত্বেও হেটারোসিস্টের মধ্যে ব্যাবধান প্রায় স্থির থাকে। ব্যাকটেরিয়াল ফিলামেন্টকে দুটি স্বতন্ত্র অথচ পরস্পর নির্ভরশীল কোষের ধরন সহ একটি বহুকোষী জীব হিসাবে দেখা যেতে পারে। এই ধরনের আচরণ প্রোকারিওট-এ অত্যন্ত অস্বাভাবিক এবং বিবর্তন-এ বহুকোষী প্যাটার্নিংয়ের প্রথম উদাহরণ হতে পারে। একবার একটি হেটেরোসিস্ট তৈরি হয়ে গেলে এটি একটি উদ্ভিজ্জ কোষে ফিরে যেতে পারে না। কিছু হেটেরোসিস্ট-গঠনকারী ব্যাকটেরিয়া স্পোর-সদৃশ কোষে পার্থক্য করতে পারে যাকে অ্যাকিনেট বলা হয় বা হোর্মোগোনিয়া বলা হয়, যা তাদের সমস্ত প্রোক্যারিওটের মধ্যে সর্বাধিক ফেনোটাইপটিকভাবে বহুমুখী করে তোলে। হেটারোসিস্টস উপযুক্ত(অক্সিজেন-স্বল্প) পরিবেশেও গঠিত হতে পারে বিশেষত যখন সংবন্ধিত নাইট্রোজেন দুর্লভ হয়ে পড়ে। হেটারোসিস্ট গঠনকারী প্রজাতিগুলো নাইট্রোজেন সংবন্ধনের জন্যই বিশেষায়িত হয়ে থাকে আর তারা নাইট্রোজেন গ্যাসকে অ্যামোনিয়া (NH3), নাইট্রাইটস (No2-) অথবানাইট্রেট (No3-)রূপে সংবন্ধিত করতে পারে।
হেটারোসিস্ট গঠন
একটি উদ্ভিজ্জ কোষ থেকে হেটেরোসিস্ট গঠনে নিম্নলিখিত ক্রমগুলি ঘটে:
হেটারোসিস্ট গঠনকারী সায়ানোব্যাকটেরিয়াগুলিকে নোস্টোকেলস এবং স্টিগোনেমেটালস ক্রমগুলিতে বিভক্ত করা হয়, যা যথাক্রমে সরল এবং শাখাযুক্ত ফিলামেন্ট গঠন করে। তারা একসাথে একটি মনোফাইলেটিক গ্রুপ গঠন করে, যেখানে খুব কম জেনেটিক পরিবর্তনশীলতা।
জিন এক্সপ্রেশন
৩৯৬ × ১,১০৩ পিক্সেল|থাম্ব|অ্যানাবিনা ইনাকুয়ালিসের ত্রিমাত্রিক চিত্র কম নাইট্রোজেন পরিবেশে, হেটারোসিস্ট কোষীয় পার্থক্য এনটিসিএ হেটারোসিস্ট পার্থক্যের প্রক্রিয়ায় জড়িত প্রোটিনকে সংকেত দিয়ে হেটারোসিস্ট পার্থক্যকে প্রভাবিত করে। উদাহরণস্বরূপ, NtcA HetR সহ বেশ কয়েকটি জিনের অভিব্যক্তি নিয়ন্ত্রণ করে যা হেটেরোসিস্ট পার্থক্যের জন্য অত্যন্ত গুরুত্বপূর্ণ। এটি অত্যন্ত গুরুত্বপূর্ণ কারণ এটি অন্যান্য জিন যেমন hetR, patS, hepA টু বিনডিং দ্বারা আপ-নিয়ন্ত্রিত করে তাদের প্রবর্তক এবং এইভাবে একটি ট্রান্সক্রিপশন ফ্যাক্টর হিসেবে কাজ করে। এটাও লক্ষণীয় যে ntcA, এবং HetR-এর অভিব্যক্তি একে অপরের উপর নির্ভরশীল এবং তাদের উপস্থিতি নাইট্রোজেনের উপস্থিতিতেও হেটেরোসিস্টের পার্থক্যকে উৎসাহিত করে। এটি সম্প্রতি পাওয়া গেছে যে অন্যান্য জিন যেমন PatA, hetP হেটেরোসিস্টের পার্থক্য নিয়ন্ত্রণ করে। PatA ফিলামেন্ট বরাবর হেটারোসিস্ট প্যাটার্ন করে, এবং এটি কোষ বিভাজনের জন্যও গুরুত্বপূর্ণ। প্যাটস হেটারোসিস্ট ডিফারেন্সিয়েশনকে বাধা দিয়ে হেটারোসিস্ট প্যাটার্নিংকে প্রভাবিত করে যখন পার্থক্যকারী কোষগুলির একটি গ্রুপ প্রো-হেটারোসিস্ট (অপরিপক্ক হেটারোসিস্ট) গঠন করতে একত্রিত হয়। হেটারোসিস্ট রক্ষণাবেক্ষণ hetN নামক একটি এনজাইমের উপর নির্ভরশীল। হেটেরোসিস্ট গঠন একটি স্থির নাইট্রোজেন উৎসের উপস্থিতি দ্বারা বাধাপ্রাপ্ত হয়, যেমন অ্যামোনিয়াম বা নাইট্রেট।
সিম্বোটিক সম্পর্ক
thumb|upright=1.9| 'সায়ানোব্যাক্টেরিয়ামের শ্রমের বিভাজন ক্লোনাল ফিলামেন্টের মধ্যে কিছু কোষ হেটারোসিস্টে পার্থক্য করে (বড়, গোলাকার কোষ, ডানদিকে)। অক্সিজেন-সংবেদক এনজাইম নাইট্রোজেনেজের সাথে নাইট্রোজেন ঠিক করার জন্য হেটারোসিস্টরা অক্সিজেন-উৎপাদক সালোকসংশ্লেষণ ত্যাগ করে। উদ্ভিজ্জ এবং হেটারোসিস্ট কোষগুলি শর্করা এবং নাইট্রোজেন ফিক্সেশনের মাধ্যমে বিনিময় করে শ্রমকে ভাগ করে। ব্যাকটেরিয়া নির্দিষ্ট উদ্ভিদের সাথে একটি সিম্বোটিক সম্পর্ক প্রবেশ করতে পারে। এই ধরনের সম্পর্কের ক্ষেত্রে, ব্যাকটেরিয়া নাইট্রোজেনের প্রাপ্যতার প্রতি সাড়া দেয় না, কিন্তু হেটারোসিস্ট পার্থক্যের জন্য উদ্ভিদ দ্বারা উৎপাদিত সংকেতগুলিতে সাড়া দেয়। 60% পর্যন্ত কোষ হেটারোসিস্টে পরিণত হতে পারে, নির্দিষ্ট কার্বনের বিনিময়ে উদ্ভিদকে স্থির নাইট্রোজেন প্রদান করে। উদ্ভিদ দ্বারা উৎপাদিত সংকেত এবং এটি হেটারোসিস্টের পার্থক্যের পর্যায়কে প্রভাবিত করে তা অজানা। সম্ভবত, উদ্ভিদ দ্বারা উৎপন্ন সিম্বোটিক সংকেত NtcA সক্রিয়করণের আগে কাজ করে কারণ সিম্বোটিক হেটারোসিস্ট পার্থক্যের জন্য hetR প্রয়োজন। উদ্ভিদের সাথে সিম্বিওটিক অ্যাসোসিয়েশনের জন্য, ntcA প্রয়োজন কারণ পরিবর্তিত ntcA সহ ব্যাকটেরিয়া উদ্ভিদকে সংক্রমিত করতে পারে না।